ಹಾಲ್ವ್ಡನ್ ಕೋಟ್

*ಹಾಲ್ವ್ಡನ್ ಕೋಟ್* (7 ಜುಲೈ 1873&nbsp;– 12 ಡಿಸೆಂಬರ್ 1965) ನಾರ್ವೇಜಿಯನ್ ಇತಿಹಾಸಕಾರೆರ್ ಬುಕ್ಕೊ  ಲೇಬರ್ ಪಾರ್ಟಿ ನ್ ಪ್ರತಿನಿಧಿಸುನ ರಾಜಕಾರಣಿಯಾದ್ ಇತ್ತಿನಾರ್
ನಾರ್ವೆದ ಉತ್ತರೊಡು ಎಡ್ಡೆ ಪ್ರತಿಷ್ಠಿತ ಕುಟುಂಬೊಡು ಜನಿಸಿನ ಆರ್ ಎಲ್ಯೊಡೇ ರಾಜಕೀಯ ಬುಕ್ಕೊ ಇತಿಹಾಸೊಡು ಆಸಕ್ತಿ ಹೊಂದುದು ಇತ್ತೆರ್. ಲಿಬರಲ್ ಪಾರ್ಟಿಡ್ ಅರೆನ ರಾಜಕೀಯ ವೃತ್ತಿಜೀವನೊನು ಪ್ರಾರಂಭಿಸಿನ ಆರ್, 20 ನೇ ಶತಮಾನೊದ ತಿರುವುಡು ಲೇಬರ್ ಪಾರ್ಟಿಗ್ ಪಕ್ಷ ಬದಲಾಯಿಸಾಯೆರ್. ಆರ್ ಅಂತರ್ಯುದ್ಧದ ಅವಧಿದ ಕೆಲವು ಭಾಗೊಲೆಗ್ ಬೆರಮ್ ಪುರಸಭೆತ ಮಂಡಳಿಡು ಆ ಪಕ್ಷೊನು ಪ್ರತಿನಿಧಿಸಾಯೆರ್. ಆರ್ ಸ್ಟೋರ್ಟಿಂಗೆಟ್ ಸಂಸತ್ತುದ ಸದಸ್ಯರಾಗದ್ ಎಪೊಗುಲಾ ಆಯ್ಕೆ ಆತುಜೆರ್, ಆಂಡಾ 1935 ಡ್ದ್ 1940 ದ ಮುಟ್ಟ ನಾರ್ವೆದ ವಿದೇಶಾಂಗ ಸಚಿವರಾದ್ ಸೇವೆ ಸಲ್ಲಿಸಾಯೆರ್, ಆಪರೇಷನ್ ವೆಸೆರುಬಂಗ್/ಜರ್ಮನಿದ ನಾರ್ವೆದ ಆಕ್ರಮೊಣ ಬುಕ್ಕೊ ನೈಗಾರ್ಡ್ಸ್‌ವಾಲ್ಡ್‌ದ ಕ್ಯಾಬಿನೆಟ್/ಗಡೀಪಾರು ಸರ್ಕಾರದ ಭಾಗವಾದ್ ಬುಕ್ಕೊದ ಹುದ್ದೆಡು ಆರ್ ರಡ್ಡನೇ ಮಹಾಯುದ್ಧೊಡು ನಾರ್ವೆದ ತಟಸ್ಥತೆನ್ ಕಾಪಾಡರೆ ಪ್ರಯತ್ನಿಸಾಯೆರ್, ಈ ನಿರ್ಧಾರ ಅರೆಗ್ ರಾಜಕೀಯ ಕುಖ್ಯಾತಿನ್ ಕಂತು ಕೊರುಂಡು. ಕೋಟ್ ಅರೆನ ರಾಜಕೀಯ ನಿರ್ಧಾರೊಲೆತ ಬಗ್ಗೆ ಹೆಚ್ಚಾಪಿನ ಅಸಮಾಧಾನೊಲಾ ಅಂತಿಮವಾದ್ ಅರೆನ್ ಸಂಪುಟೊಡು ನಿರ್ಗಮಿಸಾವರೆ ಕಾರಣ ಆಂಡ್. ಆಂಡಾಲಾ, ಯುದ್ಧೊದ ಬುಕ್ಕೊ, ಆರ್ ಅರೆನ ಶೈಕ್ಷಣಿಕ ವೃತ್ತಿಜೀವನೊದ ತಾದಿಗ್ ಪಿರ ಪೋಯೆರ್ ಬುಕ್ಕೊ 1950 - 1960ದ ದಶೊಕೊಲೆಡು ಪ್ರಮುಖ ಕೃತಿಲೆನು ಬರೆಯೆರ್.
ಒರಿ ಶಿಕ್ಷಣತಜ್ಞರಾದ್ ಆರ್  1910 ಡ್ದು 1935 ಮುಟ್ಟ ಓಸ್ಲೋ ವಿಶ್ವವಿದ್ಯಾಲಯೊ/ರಾಯಲ್ ಫ್ರೆಡೆರಿಕ್ ವಿಶ್ವವಿದ್ಯಾಲಯೊಡು (ಇತ್ತೆ **ಓಸ್ಲೋ ವಿಶ್ವವಿದ್ಯಾಲಯ**)ಡ್  ಇತಿಹಾಸೊದ ಪ್ರಾಧ್ಯಾಪಕರಾದ್ ಇತ್ತೆರ್, 1900ಟ್  ಸಂಶೋಧನಾ ಸಹೋದ್ಯೋಗಿ ಬುಕ್ಕೊ 1908ಟ್  ಪ್ರಬಂಧಕಾರ ಆಯೆರ್. ಅನೇಕ ಗೌರವೊದ  ಜೊತೆಗ್, ಆರ್ ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯೊಡು  **ಗೌರವ ಪದವಿ** ಪಡೆಯೆರ್. ಆರ್ ಸಮೃದ್ಧ ಬರಹಗಾರರಾದು ಇತ್ತೆರ್ ಬುಕ್ಕೊ ಅರೆನ ಸುದೀರ್ಘ ಶೈಕ್ಷಣಿಕ ವೃತ್ತಿಜೀವನೊಡು ಮಸ್ತ್ ವಿಷಯೊಲೆನ  ಮಿತ್ತು ಕೆಲಸ ಮಂದೆರ್. ಆರ್ ಅವೇತೋ ಜೀವನಚರಿತ್ರೆಲೆನು ಬರೆಯೆರ್; ಜೋಹಾನ್ ಸ್ವೆರ್ಡ್ರಪ್ ಬುಕ್ಕೊ  ಹೆನ್ರಿಕ್ ಇಬ್ಸೆನ್ ಅರೆನ ಕೃತಿಲು ಪ್ರತಿಯೊಂಜಿಲಾ ಅವೇತೋ ಸಂಪುಟೊಲೆನು ವ್ಯಾಪಿಸಾದುಂಡು. ಆರ್ ನಾರ್ವೇಜಿಯನ್ ಇತಿಹಾಸೊದ ಸಂಶ್ಲೇಷಣೆಲೆಗು ಪುದರ್ ಪೋಯೆರ್ ಬುಕ್ಕೊ ನಾರ್ವೇಜಿಯನ್ ರಾಷ್ಟ್ರೋದ ವಿಸ್ತರ ಆಪುನ ಕಲ್ಪನೆಡ್ ಅರೆನ ಸ್ಥಾನೊನು ಕಂಡು ಪತ್ತಿನ ಐತಿಹಾಸಿಕ ಏಜೆಂಟ್‌ ಆದ್  ರೈತೆರ್ ಬುಕ್ಕೊ   ಕೂಲಿ ಕಾರ್ಮಿಕರೆನ ಪಾತ್ರೊಲೆನು  ಒತ್ತುದು ಪಂಡೆರ್. ಆರ್ ಯುನೈಟೆಡ್ ಸ್ಟೇಟ್ಸ್ ಬುಕ್ಕೊ ಅಯಿತ ಇತಿಹಾಸೊಡುಲಾ ಆಸಕ್ತಿ ಹೊಂದುದು ಇತ್ತೆರ್ ಬುಕ್ಕೊ ಈ ವಿಷಯೊಡು ನಾರ್ವೆಡ್ ಪ್ರವರ್ತಕರಾದು ಇತ್ತೆರ್.
ನಾರ್ವೇಜಿಯನ್ ಬಾಸೆದ ಬಗ್ಗೆ ಕೋಟ್ ಅರೆನ ಅಭಿಪ್ರಾಯೊಲು ಅರೆಗ್ ರಾಷ್ಟ್ರವ್ಯಾಪಿ ಶೈಕ್ಷಣಿಕ ಮನ್ನಣೆನು ಕೊರುಂಡು. ಆರ್ ಸ್ಯಾಮ್ನೋರ್ಸ್ಕ್ ಭಾಷಾ ಸುಧಾರಣೆನು ಪ್ರತಿಪಾದಿಸಿಯೆರ್, ಉಂದೆತ ಘೋಷಿತ ಗುರಿ ಲಿಖಿತ ನಾರ್ವೇಜಿಯನ್ ಬಾಸೆದ ರಡ್ಡು  ಮಾನದಂಡೊಲೆನ್ ಕ್ರೋಢೀಕರಿಸುನ ಆದು ಇತ್ತುಂಡು. ಔಪಚಾರಿಕ ಲಿಖಿತ ಬಾಸೆನ್ ಈ ದಿಕ್ಕುಡು ತಳ್ಳುನ ಸುಧಾರಣೆನ್ ವಾಸ್ತವವಾದ್ 1938ಟ್ ಜಾರಿಗೆ ಕಂದೆರ್, ಆಂಡಾ ಐತಿಹಾಸಿಕ ಘಟನೆಲು ಈ ನೀತಿದ ವೈಫಲ್ಯಕು ಕಾರಣ ಆಂಡ್. ಅಂತರರಾಷ್ಟ್ರೀದ ಶಾಂತಿದ ನಿಷ್ಠುರ ಬುಕ್ಕೊ ಮಣಿಯಂದಿನ ಪ್ರತಿಪಾದಕರಾಯಿನ ಕೋಟ್ **ನಾರ್ವೇಜಿಯನ್ ಶಾಂತಿ ಸಂಘೊ**ದ ಸ್ಥಾಪಕ ಸದಸ್ಯರಾದ್ ಇತ್ತೆರ್ ಬುಕ್ಕೊ **ನಾರ್ವೇಜಿಯನ್ ನೊಬೆಲ್ ಸಮಿತಿದ** ಸಾಮಾನ್ಯ ಸದಸ್ಯರಾದು ಇತ್ತೆರ್. ಒರಿ ಕಾರ್ಯಕರ್ತ ಬುಕ್ಕೊ ರಾಜಕಾರಣಿಯಾದ್ ಅರೆನ ಬಲವಾಯಿನ ಇಚ್ಛಾಶಕ್ತಿ ಬುಕ್ಕೊ ವ್ಯಕ್ತಿನಿಷ್ಠ ವ್ಯಕ್ತಿ ಪಂದ್ ವಿವರಿಸಲಾತುಂಡು, ಆರ್ ರಾಜಕೀಯ ಸಮಸ್ಯೆದ ಬಗ್ಗೆ ಶೈಕ್ಷಣಿಕ ಬುಕ್ಕೊ ಕಾನೂನು ದೃಷ್ಟಿಕೋನೊನು ದೆತ್ತೊನುನೇಟ್ ಬಲವಾಯಿನ ನಂಬಿಕೆನ್ ಬುಲೆಪಾದೆರ್.

## ಹಿನ್ನೆಲೆ

ಹಲ್ವ್ಡನ್ ಕೋಟ್ 1873 ರ ಆಗಸ್ಟ್ 7 ದಾನಿ  ಉತ್ತರೊ ನಾರ್ವೆದ ಮಲ್ಲ ನಗರೊಡು ಒಂಜಾಯಿನ ಟ್ರೋಮ್ಸೋ (ನಗರ) ಡು ಜನಿಸಿಯೆರ್. ಆರ್ ಶಿಕ್ಷಕೆರ್ ಬುಕ್ಕೊ  ರಾಜಕಾರಣಿ **ಪಾಲ್ ಸ್ಟೀನ್‌ಸ್ಟ್ರಪ್ ಕೋಟ್** (1844–1892) ಬುಕ್ಕೊ ಹಾಡುಗಾರಿಕೆಡ್, ಬಾಸೆಲು ಬುಕ್ಕೊ ಚಿತ್ರಕಲೆಟು ಒಲವು ಹೊಂದುದಿನ ಅರೆಕಾಲಿಕ ಶಿಕ್ಷಕೆ ಬೆಟ್ಟಿ ಗಿಯೇವರ್ (1845–1936) ದಂಪತಿಲೆಗು ಜನಿಸಿನ ನಾಲ್ ಜೋಕುಲ್ಡ  ದಡ್ಡನಾತಾರ್. ಬೆಟ್ಟಿನ ಪಿರಾಕ್ದಕುಲು ಮಿಶ್ರ ಆದಿತ್ತೆರ್: ಆರ್ ಅರೆನ ಅಮ್ಮೆರೆನ ಮೂಲಕ ಉತ್ತರ ಜರ್ಮನ್ ಮೂಲದಕುಲು, ಆಂಡ ಅರೆನ ಅಪ್ಪೆನ ಕಡೆಟ್ ಆರ್ ನಾರ್ವೆಜಿಯನ್ ಮೂಲದಕುಲು - ಆ ಕಡೆಟ್ ಒಂಜೇ ಗಮನಾರ್ಹ ಪಿರಾಕ್ದಕುಲು ಅರೆನ ಮಲ್ಲ ಅಜ್ಜೆರ್, ಜೆನ್ಸ್ ಹೋಂಬೊ (ಬೈಲಿಫ್), ಟ್ರೊಮ್ಸೊಡ್ದ್ ಬತ್ತಿನ ಒರಿ ಸಿವಿಲ್ ಸರ್ವೆಂಟ್. ಅರೆನ ಅಮ್ಮೆರೆನ ಮಲ್ಲ ಚಿಕ್ಕಪ್ಪೆನ ಮೂಲಕ, ಹಾಲ್ಫ್ಡಾನ್ ಸಂಸದೆರ್ ಒಲಾ ಕ್ರೊಗ್ಸೆಂಗ್ ಗಿವರ್ ನ ಮೂಜಿನೆ ಸೋದರ ಸಂಬಂಧಿ ಆದಿತ್ತೆರ್. ಪಾಲ್ ಕೋಟ್ ನ ವಂಶಾವಳಿಡ್, ಕೆಜೆಲ್ಡ್ ಸ್ಟಬ್ ಒರಿ ದೂರದ ಪಿರಾಕ್ದಕುಲು. ಕೋಟ್ ಪನ್ಪಿನ ಪುದರ್ 17ನೇ ಶತಮಾನೊಡು ನಾರ್ವೆಗ್ ವಲಸೆ ಬತ್ತಿನ ಜರ್ಮನ್ ವಲಸೆ ಬತ್ತಿನಕ್ಲೆಡ್ದ್ ಬತ್ತ್ ಂಡ್.

ಜೋಚಿಮ್ ಪಂಡ್ದ್ ಪುದರ್ ದೀಯೆರೆ ಉದ್ದೇಶಿಸಯೆರ್, ಆಂಡ ಜೋಚಿಮ್ ಜಿ. ಗಿವರ್ ನ ಕೋರಿಕೆಡ್ ಅಯಿನ್ ಬುಡುಗಡೆ ಮಲ್ತೆರ್, ಗಿವರ್ ಈ ಪುದರ್ ಗ್ ಅಸಮ್ಮತಿನ್ ವ್ಯಕ್ತಪಡಿಸಯೆರ್. ನನೊಂಜಿ ಸರ್ತಿ ಅರೆಗ್ ಹಾಲ್ಫ್ಡಾನ್ ಪಂಡ್ದ್ ಪುದರ್ ದೀಯೆರ್, ಕೆಲವು ವರ್ಸೊಡ್ದು ಬುಕ್ಕೊ ಅಯಿನ್ ಹಾಲ್ಫ್ಡಾನ್ ಪಂಡ್ದ್ ಬದಲಾವಣೆ ಮಲ್ತೆರ್. ಕುಟುಂಬ ಟ್ರೊಮ್ಸೊಡ್ ಜೀವನ ಮಲ್ತೊಂದಿತ್ತೆ, ಅಲ್ಪ ಪಾಲ್ ಸ್ಟೀನ್ಸ್ಟ್ರಪ್ ಕೋಟ್ ಮುಖ್ಯಶಿಕ್ಷಕೆರ್ ಬುಕ್ಕೊ ಮೇಯರ್ ಆದಿತ್ತೆರ್. ಹಾಲ್ವ್ಡೆನ್ ಗ್ ಪನ್ನೆರಡು ವರ್ಸೊ ಆನಗ ಕುಟುಂಬ ಸ್ಕೀನ್ ಗ್ ಪೋಯೆರ್, ಅಲ್ಪ ಅರೆನ ಅಪ್ಪೆ ಮತ್ತೆ ರಾಜಕೀಯೊಡು ತೊಡಗಿನಕುಲು: ಅರೆನ್ ಲಿಬರಲ್ ಪಾರ್ಟಿ ಗ್ ಮೇಯರ್ ಬುಕ್ಕೊ ಎಂಪಿ ಆದ್ ಸೇವೆ ಮಲ್ತೆರ್. ಕೋಟ್ ಇಲ್ಲಡ್ ಶಾಲೆನ್ ಮುಗಿತೆರ್, ೧೮೯೦ಡ್ ಕಲಾ ಪರೀಕ್ಷೆ ಮಲ್ತೆರ್. ಆರೆನ ಅಪ್ಪೆ ಒಂತೆ ಸಮಯೊಗು ತನ್ನ ಗುರುಕುಲೆನ ನಡುಟು ನಾರ್ವೆಜಿಯನ್ ಬಾಸೆ ಬುಕ್ಕೊ ಗ್ರೀಕ್ ರಡ್ಡ್ ಬಾಸೆಲೆನ್ಲಾ ಬಾಸೆಂದಿತ್ತೆರ್. ಕೋಟೆದ ಅಪ್ಪೆನ ತೀರ್ದ್ ಒಂಜಿ ವರ್ಸೊ ಆಯಿ ಬುಕ್ಕೊ ೧೮೯೩ಡ್ ಆ ಕುಟುಮೊ ಅಕೆರ್ ಪುರಸಭೆತ ಬೆಕ್ಕೆಲಗೆಟ್ ಊರುಗು ಪೋಯೆರ್. ಕೋಟ್ ಓಸ್ಲೋ ವಿಶ್ವವಿದ್ಯಾಲಯ/ರಾಯಲ್ ಫ್ರೆಡೆರಿಕ್ ವಿಶ್ವವಿದ್ಯಾಲಯೊಡು (ಇತ್ತೆ ಒಸ್ಲೋ ವಿಶ್ವವಿದ್ಯಾಲಯ) ಅಧ್ಯಯನ ಮಲ್ತೆರ್.

ಸೆಪ್ಟೆಂಬರ್ ೧೮೯೮ಡ್ ಒಸ್ಲೋ/ಕ್ರಿಶ್ಚಿಯಾನಿಯಾಡ್, ಕೋಟ್ ಕ್ಯಾರೆನ್ ಗ್ರೋಡ್ ಕೋಟ್/ಕರೆನ್ ಎಲಿಸಬೆತ್ ಗ್ರೋಡ್ (೧೮೭೧-೧೯೬೦) ನ್ ಮದಿಮೆ ಆಯೆರ್, ಆರ್ ಅರೆಡ್ದ್ ಒಂಜಿ ವರ್ಷ ಬುಕ್ಕೊ ಅರ್ಧ ಮಲ್ಲೆರ್; ಅಕುಲೆಗ್ ಮೂಜಿ ಜೋಕುಲು ಇತ್ತೆರ್. ಒರಿ ಬಾಲೆ ಬಾಲ್ಯೊಡು ತೀರ್ ಪೋಯೆರ್, ಆಂಡ ಬೇತೆ ರಡ್ಡ್ ಜನಕ್ಲೆಗ್ ಬೇತೆ ಬೇತೆ ವೃತ್ತಿಜೀವನೊಲು ಇತ್ತ್ಂಡ್: ಆಸೆ ಗ್ರುಡಾ ಸ್ಕಾರ್ಡ್ (ನೀ ಕೋಟ್) ಒರಿ ಬಾಲೆ ಮನೋವಿಜ್ಞಾನಿ ಆಯೆರ್ ಬುಕ್ಕೊ ಪಾಲ್ ಕೋಟ್ ಒರಿ ರಾಯಭಾರಿ ಆಯೆರ್. ಆಸಾ ಮೂಲಕ, ಹಾಲ್ವ್ಡಾನ್ ಕೋಟ್ ಸಾಹಿತ್ಯ ವಿದ್ವಾಂಸೆ ಸಿಗ್ಮಂಡ್ ಸ್ಕಾರ್ಡ್ ನ ಅತ್ತೆ ಬುಕ್ಕೊ ರಾಜಕಾರಣಿ ಬುಕ್ಕೊ ಶೈಕ್ಷಣಿಕ ಟೋರ್ಹಿಲ್ಡ್ ಸ್ಕಾರ್ಡ್, ಮನಶ್ಶಾಸ್ತ್ರಜ್ಞೆ ಬುಕ್ಕೊ ಲೋಕಾಯುಕ್ತ ಮಾಲ್ಫ್ರಿಡ್ ಗ್ರುಡ್ ಫ್ಲೆಕ್ಕೊಯ್. ಬುಕ್ಕೊ ರಾಜಕಾರಣಿ ಬುಕ್ಕೊ ಸಂಘಟನಾ ಮುಖ್ಯಸ್ಥೆ ಹಾಲ್ವ್ಡಾನ್ ಸ್ಕಾರ್ಡ್ ನ ಅಜ್ಜೆರ್. ೧೯೨೦ ದಶಕದ ಉತ್ತರಾರ್ಧೊಡು, ಕರೆನ್ ನ ಕುಸಿತದ ಆರೋಗ್ಯ ಬುಕ್ಕೊ ಹಾಲ್ಫ್ಡೆನ್ ನ ಕೆಲಸದ ಬಗ್ಗೆ ಚಿಂತೆಲು ಅಕ್ಲೆನ ಸಂಬಂಧೊಗು ತೊಂದರೆ ಪಾಡ್ಂಡ್. ಪ್ರೀತಿ ಇಜ್ಜಂದಿನ ಒಕ್ಕೂಟೊಡ್ದ್ ನಿರಾಸೆ ಆಯಿನ ಕೋಟ್ ಮುಂದಿನ ದಶಕೊಡು ಕೆಲವು ವಿವಾಹಿತ ಸ್ನೇಹೊಲೆನ್ ಮಲ್ತೆರ್, ಆಗಾಗ್ಗೆ ಒಂಜಿ ಪೆನ್ ಸ್ನೇಹಿತೆ ಆದ್. ರಡ್ಡನೆ ವಿಶ್ವ ಯುದ್ಧೊದ ಪೊರ್ತುಡು, ಅರೆನ ಕಾರ್ಯದರ್ಶಿ ಉನ್ನಿ ಡೀಸೆನ್ ನೊಟ್ಟುಗು ಒಂಜಿ ಪ್ರಣಯ ಸಂಬಂಧೊದ ವದಂತಿಲು ಇತ್ತ್ಂಡ್. ಕರೆನ್ ನೊಟ್ಟುಗು 1945 ಡ್ದ್ ಬುಕ್ಕೊ ಮತ್ತೆ ಸಂಬಂಧ ಗಟ್ಟಿಯಾಂಡ್..

## ಶಿಕ್ಷಣ
ಕೋಟ್ 1896ಡ್ ಒಸ್ಲೋ ವಿಶ್ವವಿದ್ಯಾಲಯ/ರಾಯಲ್ ಫ್ರೆಡೆರಿಕ್ ವಿಶ್ವವಿದ್ಯಾಲಯೊಡ್ದ್ ಕ್ಯಾಂಡ್.ಫಿಲೋಲ್ ಡ್ ಪದವಿ ಪಡೆಯೆರ್. ಪದವಿ ಪಡೆಯೆರ್. ೧೮೯೫ ಮುಟ್ಟ ಭೂಗೋಳಶಾಸ್ತ್ರೊನು ಒಂಜಿ ಸಣ್ಣ ವಿಷಯೊ ಆದ್ ಇತಿಹಾಸೊನು ಅಧ್ಯಯನ ಮಲ್ತೆರ್; ಅರೆನ ಮುಖ್ಯ ಇತಿಹಾಸ ಶಿಕ್ಷಕೆರ್ ಗುಸ್ತಾವ್ ಸ್ಟಾರ್ಮ್. ದುಂಬುದ ಪರೀಕ್ಷೆ ಶಾಸ್ತ್ರೀಯ ಬುಕ್ಕೊ ಆಧುನಿಕ ಬಾಸೆಲೆಡ್ ಇತ್ತ್ಂಡ್. ಕೋಟ್ ಗ್ ಪ್ರಾಚೀನ ಗ್ರೀಕ್ ಬುಕ್ಕೊ ಶಾಸ್ತ್ರೀಯ ಲ್ಯಾಟಿನ್ ಅತ್ತಂದೆ ನಾರ್ವೆಜಿಯನ್ ಬುಕ್ಕೊ ಜರ್ಮನ್ (ನಾರ್ಸ್ ಸೇರ್ದ್) ನಡುಟು ಒಂಜಿ ಆಯ್ಕೆ ಇತ್ತ್ಂಡ್; ಅಕುಲು ನಾರ್ವೆಜಿಯನ್ ಬುಕ್ಕೊ ಜರ್ಮನ್ ಬಾಸೆನ್ ಆಯ್ಕೆ ಮಲ್ತೆರ್.

೧೮೯೫ಡ್, ಇತಿಹಾಸ ಅಧ್ಯಯನ ಮುಗಿತ್ ಬುಕ್ಕೊ, ಮೂಜಿ ತಿಂಗೊಲು ಮೆಡಿಟರೇನಿಯನ್ ಡ್ ಕಳೆಯೆರ್, ಮೂಜಿ ನೌಕೆಲೆಡ್ ಸುರುತ ನೌಕೆ ನಾರ್ವೆಡ್ದ್ ವೆನಿಸ್ ಗ್, ರಡ್ಡನೆ ನೌಕೆ ವೆನಿಸ್ ಡ್ದ್ ಕಾನ್ಸ್ಟಾಂಟಿನೋಪಲ್ ಗ್, ಬುಕ್ಕೊ ಮೂಜಿನೆ ನೌಕೆ ಪಿರ ನಾರ್ವೆಗ್ ಪೋಯೆರ್. ಈ ಪ್ರಯಾಣೊಡು ಆರ್ ಜರ್ಮನ್ ಸಾಹಿತ್ಯೊನು ಅಧ್ಯಯನ ಮಲ್ತೆರ್. ಡಿಸೆಂಬರ್ ೧೮೯೬ಡ್, ಕೊಹ್ಟ್ ನ್ ಸೋಫಸ್ ಡ್ ಪರೀಕ್ಷೆ ಮಲ್ತೆರ್ ಬುಕ್ಕೊ ಅರೆನ ಪದವಿನ್ ಗಳಸೊಂಡೆರ್. 1896 ದ ಕೊನೊಟು ನಾರ್ವೆಜಿಯನ್ ಬುಕ್ಕೊ ಜರ್ಮನ್ ಬಾಸೆಡ್ ಪರೀಕ್ಷೆ ಬರೆಯಿನ ಮೂಜಿ ವಿದ್ಯಾರ್ಥಿಲೆಡ್ ಒರಿಯೆರ್, ಬುಕ್ಕೊ ದುಂಬುದ ವರ್ಷ ಇತಿಹಾಸೊಡು ಒಂಜೇ ಅಭ್ಯರ್ಥಿ ಆದಿತ್ತೆರ್.

೧೮೯೨ದ ದ್ವಿತೀಯಾರ್ಧೊಡು ಅಧ್ಯಯನೊಡ್ದ್ ವಿರಾಮ ಬತ್ತ್ಂಡ್. ಅರೆನ ಅಪ್ಪೆನ ಸಾವುದ ನಂತರ, ಆ ಸೆಮಿಸ್ಟರ್ ಡ್ ವಿಶ್ವವಿದ್ಯಾಲಯೊಗು ಪೋಯೆರೆ ಅರೆಗ್ ಸಾಧ್ಯ ಆಯಿಜಿ. ಸ್ಕೀನ್ ಜಿಲ್ಲೆಡ್ ಒಂತೆ ಸಮಯ ಖಾಸಗಿ ಶಿಕ್ಷಕೆರಾದ್ ಬೇಲೆ ಮಲ್ತೆರ್ ಬುಕ್ಕೊ *ವಾರ್ಡನ್ (ಪತ್ರಿಕೆ)* ಪತ್ರಿಕೆಗ್ ಬರೆಯೆರೆ ದುಡ್ಡು ಕೊರ್ತೆರ್. ಅರೆನ ಅಧ್ಯಯನೊಗು ಪಿರ ಬನ್ನಗ, ಕ್ರಿಶ್ಚಿಯಾನಿಯಾ ಪತ್ರಿಕೆಡ್ ವರದಿಗಾರೆ ಆದ್ ಬೇಲೆ ಮಲ್ತೆರ್; ಕಡೆಕ್ ಆರ್ *ಪೈವಲೆಹ್ತಿ* ಗ್ಲಾ ಬೇಲೆ ಮಲ್ತೆರ್. ೧೯೦೧ಡ್, "ವರ್ಡನ್ಸ್ ಗ್ಯಾಂಗ್ (೧೮೬೮-೧೯೨೩)" ಡ್ ಮರಣೋತ್ತರ ಬುಕ್ಕೊ ವಾರ್ಷಿಕೋತ್ಸವದ ಬರವುದಾರೆ ಆದ್ ಎರಿಕ್ ವೂಲಮ್ ಡ್ದ್ ಕೆಲಸ ದೆತೊನುವೆರ್. ದುಂಬುದ ವರ್ಷೊಲೆಡ್, *ಡೆನ್ 17ಡೆ ಮೈ*, *ಸಿನ್ ಒಗ್ ಸೆಗ್ನ್*, *ಸಮ್ತಿಡೆನ್*, *ಡಗ್ಬ್ಲಾಡೆಟ್*, ಬುಕ್ಕೊ *ಟೈಡೆನ್ಸ್ ಟೆಗ್ನ್* ಇಂಚಿನ ಪ್ರಕಟಣೆಲೆಗ್ ಆರ್ ಮಸ್ತ್ ಕೊಡುಗೆ ಕೊರ್ತೆರ್; ಅವು ಹೆಚ್ಚಾದ್ ಉದಾರವಾದಿ ಅತ್ತಂದೆ ನಾರ್ವೆಜಿಯನ್ ರಾಷ್ಟ್ರೀಯವಾದಿ ಪ್ರಕಟಣೆಲು.

ಪದವಿ ಪಡೆಯಿನ ಕೆಲವು ತಿಂಗೊಲು, ಕೋಟ್ ಒಸ್ಲೋ ವಿಶ್ವವಿದ್ಯಾಲಯದ ಗ್ರಂಥಾಲಯೊಡು ವೇತನ ಇಜ್ಜಂದಿನ ಸ್ವಯಂಸೇವಕೆರಾದ್ ಬೇಲೆ ಮಲ್ತೆರ್, ಅಂಚನೆ ವಿಶ್ವವಿದ್ಯಾಲಯದ ಉಪನ್ಯಾಸೊಲೆಗ್ ಹಾಜರಾತಿನ ಮುಂದುವರಿಸಯೆರ್. ನನೊಂಜಿ ಸರ್ತಿ ಅರೆಗ್ 1800ಡ್ "ಗುಸ್ತಾವ್ ಬ್ರನ್ ಎಂಡೋಮೆಂಟ್" ಪನ್ಪಿನ ವಿದ್ಯಾರ್ಥಿವೇತನೊನು ಕೊರ್ತೆರ್. ವಿಶ್ವವಿದ್ಯಾಲಯ ಕೋಟ್ ನ ಪ್ರಶಸ್ತಿನ್ NOK 3600 ಗ್ ರಡ್ಡ್ ಸರ್ತಿ ಮಲ್ತ್ಂಡ್. ೧೮೯೭ ಡ್ದ್ ೧೮೯೯ ಮುಟ್ಟ ಆರ್ ವಿದೇಶೊಡು ಅಧ್ಯಯನ ಮಲ್ತೆರ್. ಈ ಫೆಲೋಶಿಪ್ ಡ್. ಆರ್ ಕೋಪನ್ ಹ್ಯಾಗನ್ ವಿಶ್ವವಿದ್ಯಾಲಯ, ಲೀಪ್ಜಿಗ್ ವಿಶ್ವವಿದ್ಯಾಲಯ ಬುಕ್ಕೊ ಪ್ಯಾರಿಸ್ ಡ್ ಅಧ್ಯಯನ ಮಲ್ತೆರ್. (École pratique des hautes études|École des hautes études, École Nationale des Chartes|École des Chartes). ಲೀಪ್ಜಿಗ್ ಡ್ ಕಾರ್ಲ್ ಲ್ಯಾಂಪ್ರೆಚ್ಟ್ ನ ಮಿತ್ತ್ ಆರ್ ವಿಶೇಷವಾದ್ ಪ್ರಭಾವಿತರಾಯೆರ್.

೧೮೯೯ಡ್ದ್ ೧೯೦೧ ಮುಟ್ಟ, ಕೊಟ್ಟ್ ಒಸ್ಲೋ ವಿಶ್ವವಿದ್ಯಾಲಯದ ಗ್ರಂಥಾಲಯೊಡು ಬದಲಿ ಬುಕ್ಕೊ ಅರೆಕಾಲಿಕ ಶಾಲೆದ ಶಿಕ್ಷಕೆರಾದ್ ಬೇಲೆ ಮಲ್ತೆರ್. *ರೆಗೆಸ್ಟಾ ನಾರ್ವೆಜಿಕಾ* ಪನ್ಪಿನ ಮೂಲ ಪಠ್ಯೊನು ಪ್ರಕಟ ಮಲ್ಪೆರೆ ಸಹಾಯ ಮಲ್ಪೆರೆ ಗುಸ್ತಾವ್ ಸ್ಟಾರ್ಮ್ ನ್ ಲಾ ನೇಮಕ ಮಲ್ತೆರ್. ೧೯೦೮ಡ್, ಎಂಟು ವರ್ಸೊದ ಬೇಲೆದ ನಂತರ, ಕೋಟ್ ನಾರ್ವೆಜಿಯನ್ ಬರವುದಕುಲೆನ ಜೀವನ ಚರಿತ್ರೆದ ನಿಘಂಟು ಆಯಿನ "ನಾರ್ಸ್ಕ್ ಫೋರ್ಫಾಟರ್-ಲೆಕ್ಸಿಕಾನ್" ದ ಕಡೆತ ರಡ್ಡ್ ಸಂಪುಟೊಲೆನ್ ಮುಗಿತ್ದೆರ್. ಆಂಡಲಾ, ಉಂದು ಒಂಜಿ ಮರಣೋತ್ತರ ಕೆಲಸ, ಪ್ರಮುಖ ಲೇಖಕೆರ್ - ಜೆನ್ಸ್ ಬ್ರೇಜ್ ಹಾಲ್ವೊರ್ಸೆನ್ - 1900ಡ್ ತೀರ್ ಪೋಯೆರ್.

## ಶೈಕ್ಷಣಿಕ ವೃತ್ತಿ
### ನೇಮಕೊಲು ಬುಕ್ಕೊ ಡಾಕ್ಟರೇಟ್ ಲು
೧೯೦೧ಡ್ ರಾಯಲ್ ಫ್ರೆಡೆರಿಕ್ ವಿಶ್ವವಿದ್ಯಾಲಯೊಡು ಸಂಶೋಧನಾ ಸಹೋದ್ಯೋಗಿಯಾದ್ ನೇಮಕ ಆಯೆರ್. ವಿದ್ಯಾರ್ಥಿಲೆನ ಬೋಧನೆಗ್ ಆರ್ ಅಪರೂಪೊಡು ಜವಾಬ್ದಾರರಾದಿತ್ತೆರ್, ಬುಕ್ಕೊ ಆರ್ 1907 ಮುಟ್ಟ ಒರಿ ಸಂಶೋಧನಾ ಸಹೋದ್ಯೋಗಿಯಾದ್ ಉಂತುದು, ದಾಯೆ ಪಂಡ ಆರ್ *ನಾರ್ಸ್ಕ್ ಫೋರ್ಫಾಟರ್-ಲೆಕ್ಸಿಕನ್* ಡ್ ಬಿಜಿ ಆದಿತ್ತೆರ್. ೧೯೦೮ಡ್ "ಡೈ ಸ್ಟೆಲ್ಲುಂಗ್ ನಾರ್ವೆಜೆನ್ಸ್ ಉಂಡ್ ಸ್ವೀಡೆನ್ಸ್ ಇಮ್ ಡಾಯ್ಚ್-ಡ್ಯಾನಿಶ್ಚೆನ್ ಕಾನ್ಫ್ಲಿಕ್ಟ್ ೧೮೬೩-೧೮೬೪" ಪನ್ಪಿನ ಪ್ರಬಂಧೊಗು ಡಾ. ಫಿಲಾಸಫಿಕಲ್ ಪದವಿನ್ ಪಡೆಯೆರ್. ಪ್ರಬಂಧದಲ್ಲಿ ಎದುರಾಳಿಗಳೆಂದರೆ ಎಬ್ಬೆ ಹರ್ಟ್ಜ್‌ಬರ್ಗ್ ಮತ್ತು ಯಂಗ್ವಾರ್ ನೀಲ್ಸನ್.

ಅಪಗ ೧೯೦೮ಡ್, ಕೋಟ್ ನ್ ವಿಶ್ವವಿದ್ಯಾಲಯೊಡು ರೆಕ್ಟರ್ ಆದ್ ನೇಮಕ ಮಲ್ತೆರ್. ಕೋಟೆಗ್ ವಿಶ್ವವಿದ್ಯಾಲಯೊಡು ಆಂತರಿಕ ವಿರೋಧಿಲು ಇತ್ತಿನೆಡ್ದಾವರ, "ಇತಿಹಾಸ"ದ ಬದಲ್ "ಸಾಂಸ್ಕೃತಿಕ ಇತಿಹಾಸ"ನ್ ಒಳಗೊಂಡಿಪ್ಪುನ ನೇಮಕಾತಿನ್ ಗೊತ್ತುಪಡಿಸಯೆರ್. ವಿಶ್ವವಿದ್ಯಾಲಯೊ ಒಂತೆ ಸಮಯೊಡ್ದು ಬುಕ್ಕೊ ಅವೆನ್ "ಇತಿಹಾಸ" ಪಂಡ್ದ್ ಬದಲಾವಣೆ ಮಲ್ತ್ಂಡ್. ಪಾರ್ಲಿಮೆಂಟ್ ಅಂತಿಮವಾದ್ "ಇತಿಹಾಸ" ನ್ ನಿರ್ಧರಿಸವುನ ದುಂಬು ಲೋಲ್ಯಾಂಡ್ ನ ಕ್ಯಾಬಿನೆಟ್ "ಸಾಂಸ್ಕೃತಿಕ ಇತಿಹಾಸ" ಪಂಡ್ದ್ ಬದಲಾವಣೆ ಮಲ್ತ್ಂಡ್. ಕೋಟ್ ಒರಿ ಡೋಸೆಂಟ್ ಆದ್ ತನ್ನ ಅಧಿಕಾರಾವಧಿನ್ ಸುರು ಮಲ್ಪೆರೆ ಇತ್ತೆರ್, ಆಂಡ ವಾಲ್ಡೆಮರ್ ಕ್ರಿಸ್ಟೋಫರ್ ಬ್ರೊಗ್ಗರ್ (ಭೂವಿಜ್ಞಾನಿ) ನೊಟ್ಟುಗು ವಾದ ಮಲ್ತೆರ್ ದಾಯೆ ಪಂಡ ಆರ್ ಸುರುಕು ವಿದೇಶೊಗು ಪೋಯೆರೆ ಅರ್ಹೆರ್. ೧೯೦೮ ಡ್ದ್ ೧೯೦೯ ಮುಟ್ಟ, ಕೋಟ್ ಯುನೈಟೆಡ್ ಸ್ಟೇಟ್ಸ್, ಇಂಗ್ಲೆಂಡ್ ಬುಕ್ಕೊ ಸ್ವೀಡನ್ ದೇಶೊಲೆನ್ ಪ್ರವಾಸ ಮಲ್ತೆರ್, ಲಂಡನ್ (೧೯೦೮), ಚಿಕಾಗೊ (೧೯೦೯), ಬುಕ್ಕೊ ಸ್ಟಾಕ್ಹೋಮ್ (೧೯೧೦) ಡ್ ಶಾಂತಿ ಸಮ್ಮೇಳನೊಲೆಗ್ ಭೇಟಿ ಕೊರ್ತೆರ್. ಈ ವರ್ಷೊಲೆಡ್, ಅರೆನ ಮದಿಮೆ ಆಯಿನ ಪೊಣ್ಣು, ಮಗೆ ಬುಕ್ಕೊ ಅಕ್ಲೆನ ಅಜ್ಜಿ ಈಡ್ಸ್ವೊಲ್ ಡ್ ಜೀವನ ಮಲ್ತೊಂದಿತ್ತೆರ್. ಕೋಟ್ ನನ ನಾರ್ವೆ ಬುಕ್ಕೊ ವಿಶ್ವವಿದ್ಯಾಲಯೊಗು ವಾಪಸ್ ಬತ್ತೆರ್ ಬುಕ್ಕೊ 1910ಡ್ ಪ್ರಾಧ್ಯಾಪಕೆರಾದ್ ಬಡ್ತಿ ಪಡೆಯಿನ ಮುಟ್ಟ ಒರಿ ಡೋಸೆಂಟ್ ಆದ್ ಉಂತುದು 1935 ಮುಟ್ಟ ಪ್ರಾಧ್ಯಾಪಕೆರ್ ಆದಿತ್ತೆರ್ ಬುಕ್ಕೊ 1912 ಡ್ದ್ 1917 ಮುಟ್ಟ ಅರೆನ ಅಧ್ಯಾಪಕೆರೆನ ಡೀನ್ (ಶಿಕ್ಷಣ) ಆದ್ ಸೇವೆ ಮಲ್ತೆರ್.

### ಸಂಶೋಧನಾ ಕ್ಷೇತ್ರೊಲು
ಕೋಟ್ ರೈತೆರೆನ ದೃಷ್ಟಿಕೋನೊಡ್ದ್ ಸಾಮಾಜಿಕ ಇತಿಹಾಸೊನು ಅಧ್ಯಯನ ಮಲ್ಪುನ ಉದ್ದೇಶೊನು ಘೋಷಣೆ ಮಲ್ತಿನಗ, ಶಿಕ್ಷಣತಜ್ಞೆರೆನ ನಡುಟು ಮಸ್ತ್ ಸಂದೇಹೊನು ತೂಯೆರ್. ಗುಸ್ತಾವ್ ಸ್ಟಾರ್ಮ್ ನಾರ್ವೆದ ರೈತೆರ್ "ಅಕುಲು ಸ್ವತಃ ದಾಲ ಪ್ರಯತ್ನ ಮಲ್ತೊಂದಿಜ್ಜೆರ್" ಪಂದ್ ವಾದ ಮಲ್ಪುವೆರ್. ಲುಡ್ವಿಗ್ ಲುಡ್ವಿಗ್ಸೆನ್ ಡೇ ಕೊಹ್ಟ್ ರೈತ-ರಾಜಕಾರಣಿ ಜಾನ್ ಜಿ. ನೀರ್ಗಾರ್ಡ್ ನ್ ಅಧ್ಯಯನ ಮಲ್ಪೆರೆ ಬಯಕೆ ಮಲ್ತೆರ್, ಆರ್ ಒರಿ "ವಂಚಕೆರ್... ಓಹ್, ಟ್ರಾಹಿಟ್ ಸುವಾ ಕ್ವೆಮ್ಕ್ವೆ ವೊಲುಪ್ಟಾಸ್" ಪಂಡ್ದ್ ಉದ್ಗಾರ ಮಲ್ತೆರ್. ನೀರ್ಗಾರ್ಡ್ ಡ್ ನಾರ್ಡ್ಮೊರ್ ಡ್ ಸಂಶೋಧನೆ ಮಲ್ಪೆರೆ ಕೊಹ್ಟ್ ಗ್ NOK100 ಕೊರ್ತೆರ್. ೧೮೯೬ಡ್ ಪ್ರೊಫೆಸರ್ ಕ್ಯಾಥರೀನಾ ಬ್ಯಾಂಗ್ ಕೋಟ್ ನ ಸಾಮಾಜಿಕ ಇತಿಹಾಸೊನು ಅಧ್ಯಯನ ಮಲ್ಪುನ ಆಸೆಗ್ ಉತ್ತರ ಕೊರ್ತೆರ್: "ಅಂದ್, ಪಿದಯಿ ಪೋದು ಸಮಾಜವಾದಿ ಆವೊಡ್ಚಿ!"

೧೯೧೦ಡ್, ಕೋಟ್ "ಬೊಂಡೆ ಮೊಟ್ ಬೊರ್ಗರ್ ಐ ನೈನೋರ್ಸ್ಕ್ ಹಿಸ್ಟೋರಿ" ಪನ್ಪಿನ ಪ್ರಬಂದೊನು ಮುಗಿತ್ದೆರ್, ಉಂದೆಟ್ ಆರ್ ಇತಿಹಾಸೊಡು ರೈತೆರೆನ ಪಾತ್ರದ ಬಗ್ಗೆ ತನ್ನ ಸಿದ್ಧಾಂತೊಲೆನ್ ಮುಂದೆ ಅಭಿವೃದ್ಧಿ ಮಲ್ತೆರ್. ೧೯೧೨ಡ್ *ಹಿಸ್ಟೋರಿಸ್ಕ್ ಟಿಡ್ಸ್ಸ್ಕ್ರಿಫ್ಟ್ (ಒಸ್ಲೋ)* ಪತ್ರಿಕೆಡ್ ಪ್ರಕಟವಾದ್, ಕೋಟ್ ನ ವರ್ಗ ಬುಕ್ಕೊ ರಾಷ್ಟ್ರದ ಸಿದ್ಧಾಂತೊದ ವಿಸ್ತರಣೆನ್ ಒಳಗೊಂಡಿತ್ತುಂಡ್. ಕೋಟ್ ನ ಪ್ರಕಾರ, ಕೃಷಿ ಚಳುವಳಿ ಬುಕ್ಕೊ ಕಾರ್ಮಿಕ ಚಳುವಳಿ ರಾಜಕೀಯ ನಿಷ್ಕ್ರಿಯತೆಡ್ದ್ ರಾಜಕೀಯ ಬುಕ್ಕೊ ರಾಷ್ಟ್ರೀಯ ರಂಗೊಡು ಸ್ಥಾನೊನು ಬೇಡಿಕೆ ಮಲ್ಪುನಗ ರಾಷ್ಟ್ರೀಯ ಸಮುದಾಯ ಪ್ರಜಾಪ್ರಭುತ್ವೊಡು ವಿಸ್ತಾರ ಆಂಡ್. ಕೃಷಿ ಚಳುವಳಿ, ಅಪಗ ಕಾರ್ಮಿಕ ಚಳುವಳಿ, ರಾಜಕೀಯ ನಿಷ್ಕ್ರಿಯತೆಡ್ದ್ ಲಕ್ಕಾದ್ ರಾಜಕೀಯ ಬುಕ್ಕೊ ರಾಷ್ಟ್ರೀಯ ರಂಗೊಡು ಒಂಜಿ ಸ್ಥಾನೊನು ಕೋರಿನಗ ಈ ಬಗ್ಗೆ ಆರ್ 1910ಡ್ ಬರೆತಿನ "ನಾರ್ಸ್ಕ್ ಫೋಲ್ಕ್ಸಾಮ್ಲಿಂಗ್" ಪನ್ಪಿನ ಲೇಖನೊಡು ಬರೆತೆರ್. ಕೋಟ್ ನ ವಿಶ್ವವಿದ್ಯಾಲಯದ ಉಪನ್ಯಾಸೊಲೆಡ್ ಪ್ರಸ್ತುತ ಮಲ್ತಿನ ವಿಷಯೊಲೆನ ಸಂಗ್ರಹವಾದ್ ೧೯೨೬ಡ್ ಪ್ರಕಟವಾದ್ "ನಾರ್ಸ್ಕ್ ಬಾರ್ಡರೈಸಿಂಗ್" ಪನ್ಪಿನ ಪುಸ್ತಕ, ರೈತೆರ್ ಬುಕ್ಕೊ ನಗರ ಜನಸಂಖ್ಯೆದ ನಡುಟು ವರ್ಗ ಸಂಘರ್ಷದ ವಿಷಯೊಡು ಕೋಟ್ ನ ಕೆಲಸೊದ ಪರಾಕಾಷ್ಠೆನ್ ಪ್ರತಿನಿಧಿಸವುಂಡು. ರೈತೆರೆನ ಚಳುವಳಿ ಸಾರ್ವತ್ರಿಕ ಹಕ್ಕುಲು ಬುಕ್ಕೊ ಸಾಮಾಜಿಕ ಸುಧಾರಣೆಲೆನ ಪರವಾದ್ ವರ್ಗ ಹಿತಾಸಕ್ತಿಲೆನ ಕಾರಣೊನು ಬುಡ್ದು ಪೋತುಂಡು ಪಂದ್ ಕೋಟ್ ವಾದ ಮಲ್ತೆರ್. ಕಾರ್ಮಿಕ ಚಳುವಳಿದ ಹೋರಾಟೊಲೆಗ್ ಅದೇ ದೃಷ್ಟಿಕೋನೊನು ಅನ್ವಯಿಸೊಡಾಪುಂಡು ಪಂದ್ ಕೋಟ್ ವಾದ ಮಲ್ತೆರ್. ರೈತೆರೆನ ದಂಗೆದ ಆರ್ಥಿಕ ಹಿನ್ನೆಲೆನ್ ೧೯೧೨ಡ್ "ಪ್ರೆಸರ್ ಅಂಡ್ ಪಾಲಿಟಿಕ್ ಐ ನಾರ್ಸ್ಕ್ ಹಿಸ್ಟೋರಿಸ್ಕೆ" ಡ್ ಪ್ರಸ್ತುತ ಮಲ್ತೆರ್, ಉಂದು ಮೂಲತಃ ರಡ್ಡನೆ ನಾರ್ವೆಜಿಯನ್ ಇತಿಹಾಸಕಾರೆರೆನ ಸಮ್ಮೇಳನೊಗು ಉಪನ್ಯಾಸ ಆದಿತ್ತ್ಂಡ್. ಈ ಉಪನ್ಯಾಸೊಡು ಅರೆನ ಐತಿಹಾಸಿಕ ಭೌತಿಕವಾದ ಫಲ ಕೊರ್ತುಂಡು. ೧೯೫೧ಡ್ ಆರ್ ಪಂಡೆರ್, "ಸಿದ್ಧಾಂತೊಲು ರಾಜಕೀಯ ಅತ್ತಂದೆ ಸಾಮಾಜಿಕ ಬಂಡಾಯೊಗು ಅಡಿಪಾಯ ಆವೊಲಿ ಪಂದ್ ಎಂಕ್ ಏಪಲಾ ಅನಿಸಿಜಿ."

ಕೋಟ್ ನ ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಉಪ್ಪುನವು ಅರೆನ ಐತಿಹಾಸಿಕ ದೃಷ್ಟಿಕೋನೊಲೆನ್ ಬುಕ್ಕೊ ಐತಿಹಾಸಿಕ ವಸ್ತುವಾದೊದ ಪರಿವರ್ತನೆನ್ ಪ್ರಭಾವಿತ ಮಲ್ತ್ಂಡ್, ಬುಕ್ಕೊ ಅರೆನ್ ನಾರ್ವೆಡ್ ಅಮೇರಿಕ ಸಂಯುಕ್ತ ಸಂಸ್ಥಾನೊದ ಇತಿಹಾಸ/ಅಮೆರಿಕದ ಇತಿಹಾಸೊದ ಅಧ್ಯಯನೊನು ಪ್ರೋತ್ಸಾಹಿಸೆರೆ ಪ್ರಯತ್ನ ಮಲ್ತೆರ್. ಆ ಕಾಲೊಡು ಅಮೆರಿಕದ ಸಂಸ್ಕೃತಿಗ್ ನಾರ್ವೆಡ್ ವಿಶೇಷ ಸ್ಥಾನಮಾನ ಇಜ್ಜಿ. ಶಾಲೆಡ್ ಕೋಟ್ ಸರಿಯಾದ್ ಇಂಗ್ಲಿಷ್ ಕಲ್ಪೊಂದಿಜ್ಜೆರ್. ಆರ್ ಅಮೆರಿಕೊಗು ಪೋಪಿನ ದುಂಬು, ಕೆಲವು ಇತಿಹಾಸಕಾರೆರೆನ ಸಹೋದ್ಯೋಗಿಲು ಆ ದೇಶೊಗು "ಇತಿಹಾಸ ಇಜ್ಜಿ" ಬುಕ್ಕೊ ಅಯಿನ್ ತೂಯೆರೆ ಯೋಗ್ಯ ಅತ್ತ್ ಪಂಡ್ದ್ ಸೂಚಿಸಯೆರ್. ಈ ವಿಷಯೊಡು ಕೋಟ್ ನ ಸುರುತ ಬರವು 1910ಡ್ "ಅಮೆರಿಕನ್ ಸ್ವಾತಂತ್ರ್ಯದ ಮೂಲ" ಪನ್ಪಿನ ಉಪನ್ಯಾಸೊಡು ಬತ್ತ್ಂಡ್. "ಪೀಪಲ್ಸ್ ಅಕಾಡೆಮಿ" ಉಪನ್ಯಾಸೊಲೆನ್ ಆಧಾರವಾದ್ "ಪೆಂಗೆಮುಕ್ಟ್ ಉಂಡ್ ಅರ್ಬೀಡ್ ಐ ಅಮೆರಿಕ" ("ಫೈನಾನ್ಶಿಯಲ್ ಪವರ್ ಅಂಡ್ ಲೇಬರ್ ಇನ್ ಅಮೆರಿಕ", ೧೯೧೦) ನ್ ಬರೆಯೆರ್, ಅಪಗ *ಅಮೆರಿಕನ್ ಕಲ್ಚರ್* ("ಅಮೆರಿಕನ್ ಕಲ್ಚರ್", ೧೯೧೨) ಬುಕ್ಕೊ *ಡೆನ್ ಅಮೆರಿಕನ್ಸ್ಕೆ ನೌಸ್ಜೊನೆನ್* ("ದಿ ಅಮೆರಿಕನ್ ನೇಷನ್", ೧೯೨೦) ಬತ್ತ್ಂಡ್. ತನ್ನ ವೃತ್ತಿಜೀವನೊಡು ಅಮೆರಿಕದ ಅಕಾಡೆಮಿಗ್ ಸ್ವಲ್ಪ ಸಮಯೊಗು ವಾಪಸ್ ಬತ್ತೆರ್, ಉದಾಹರಣೆಗೆ ೧೯೩೦ದ ಶರತ್ಕಾಲೊಡು ಹಾರ್ವರ್ಡ್ ವಿಶ್ವವಿದ್ಯಾಲಯೊಡು ಒಂಜಿ ಕೋರ್ಸ್ ನ್ ನಡಪಾಯೆರ್..

ಭೌತಿಕವಾದ ಬುಕ್ಕೊ ಆದರ್ಶವಾದೊನು ಒಟ್ಟು ಮಲ್ಪೆರೆ ಪ್ರಯತ್ನ ಮಲ್ತೊಂದು, ಕೋಟ್ ಮನೋವಿಜ್ಞಾನ ಬುಕ್ಕೊ ಇತಿಹಾಸೊಡು ವ್ಯಕ್ತಿಲೆನ ಪಾತ್ರೊಡು ಆಸಕ್ತಿ ತೋಜಾಯೆರ್. ನನೊಂಜಿ ಗಮನೊಡ್ದ್, ಅರೆನ ಜೀವನ ಚರಿತ್ರೆಕಾರೆರ್ ಆಸ್ಮಂಡ್ ಸ್ವೆಂಡ್ಸೆನ್ ನ ಬಾಸೆಡು, "20ನೆ ಶತಮಾನೊದ ಮಲ್ಲ ಜೀವನ ಚರಿತ್ರೆಕಾರೆರೆಡ್ ಒರಿಯೆ" ಆಯೆರ್. *ನಾರ್ಸ್ಕ್ ಫೋರ್ಫಾಟರ್-ಲೆಕ್ಸಿಕನ್* ಪನ್ಪಿನ ಕೆಲಸೊಡ್ದ್ ಸ್ಫೂರ್ತಿ ಪಡೆದ್, 1908ಡ್ ಲೇಖಕೆರ್ ಹೆನ್ರಿಕ್ ವ್ರಿಜ್ಲ್ಯಾಂಡ್ ನ ಜೀವನೊನು ಬರೆಯೆರ್. ನನೊಂಜಿ ಸರ್ತಿ ನಾರ್ವೆದಕುಲು ಬುಕ್ಕೊ ವಿದೇಶಿಯೆರೆನ ಜೀವನ ಚರಿತ್ರೆಲೆನ್ ಪ್ರಕಟಿಸಯೆರ್: ಒಟ್ಟೊ ವಾನ್ ಬಿಸ್ಮಾರ್ಕ್ (1911), ಇವರ್ ಆಸೆನ್ (1913), ಜೋಹಾನ್ ಸ್ವರ್ಡ್ರುಪ್ ಮೂಜಿ ಸಂಪುಟೊಲೆಡ್ 1916 ಬುಕ್ಕೊ ಮಾರ್ಕಸ್ 1915 ನಡುಟು ಥ್ರೇನ್ 1917ಡ್, ಹೆನ್ರಿಕ್ ಇಬ್ಸೆನ್ 1928 ಬುಕ್ಕೊ 1929ಡ್ ರಡ್ಡ್ ಸಂಪುಟೊಲೆಡ್, ಬುಕ್ಕೊ 1943ಡ್ ನಾರ್ವೆದ ಹಾಕೊನ್ VII. *ನಾರ್ಸ್ಕ್ ಬಯೋಗ್ರಾಸ್ಕ್ ಲೆಕ್ಸಿಕನ್* ಪನ್ಪಿನ ಜೀವನ ಚರಿತ್ರೆದ ನಿಘಂಟುದ ಸುರುತ ಆವೃತ್ತಿಡ್ ಸುಮಾರ್ 400 ಕೃತಿಲೆನ್ ಬರೆಯೆರ್, ಉಂದು ನಾರ್ವೆಡ್ ಒಂಜಿ ಪ್ರಮುಖ ವ್ಯಕ್ತಿ ಇತಿಹಾಸ. ೧೯೦೯ ಬುಕ್ಕೊ ೧೯೩೨ದ ನಡುಟು ಆರ್ ಹೆನ್ರಿಕ್ ಇಬ್ಸೆನ್, ಜೊರ್ನ್ಸ್ಟ್ಜೆರ್ನೆ ಬ್ಜೋರ್ನ್ಸನ್, ಒಸ್ಮಂಡ್ ಒಲಾವ್ಸನ್ ವಿಂಜೆ ಬುಕ್ಕೊ ಹೆನ್ರಿಕ್ ವರ್ಗೆಲ್ಯಾಂಡ್ ನ ಪತ್ರೊಲೆನ್ ಬುಕ್ಕೊ ಮೂಲೊಲೆನ್ ಪ್ರಕಟಿಸಯೆರ್. ಪ್ರಕಟ ಆಯಿನ ಬರವುಲು. ೧೯೧೮ ಡ್ದ್ ೧೯೨೭ ಮುಟ್ಟ *ಕೆಲ್ಡೆಸ್ಕ್ರಿಫ್ಟ್ಫೊಂಡೆಟ್* ಬುಕ್ಕೊ ೧೯೨೩ ಡ್ದ್ ೧೯೨೮ ಮುಟ್ಟ *ನಾರ್ಸ್ಕ್ ಹಿಸ್ಟೋರಿಸ್ಕ್ ಕೆಲ್ಡೆಸ್ಕ್ರಿಫ್ಟ್ರಾಡ್* ಪನ್ಪಿನ ರಡ್ಡ್ ಸಂಘಟನೆಲೆಗ್ ಅಧ್ಯಕ್ಷೆರಾದ್ ಇತ್ತೆರ್. ಆರ್ ೧೯೧೨ಡ್ದ್ ೧೯೨೭ ಮುಟ್ಟ ಬುಕ್ಕೊ ೧೯೩೨ಡ್ದ್ ೧೯೩೬ ಮುಟ್ಟ ನಾರ್ವೆಜಿಯನ್ ಹಿಸ್ಟಾರಿಕಲ್ ಅಸೋಸಿಯೇಷನ್ ​​ದ ಅಧ್ಯಕ್ಷೆರಾದ್ ಇತ್ತೆರ್. ನಾರ್ವೆಜಿಯನ್ ವಂಶಾವಳಿ ಸೊಸೈಟಿ ೧೯೨೮ ಡ್ದ್ ೧೯೪೦ ಮುಟ್ಟ ಬುಕ್ಕೊ ಕಮಿಟಿ ಇಂಟರ್ನ್ಯಾಷನಲ್ ಡೆಸ್ ಸೈನ್ಸಸ್ ಹಿಸ್ಟೋರಿಕ್ಸ್ ೧೯೨೬ ಡ್ದ್ ೧೯೩೩ ಮುಟ್ಟ.

### ಗೌರವ ಸ್ಥಾನೊಲು
ಕೋಟ್ 1908ಡ್ ನಾರ್ವೆಜಿಯನ್ ಅಕಾಡೆಮಿ ಆಫ್ ಸೈನ್ಸ್ ಅಂಡ್ ಲೆಟರ್ಸ್ ದ ಫೆಲೋ ಆಯೆರ್. 1923 ಬುಕ್ಕೊ 1939 ನಡುಟು ಆರ್ ಪ್ರೀಸ್ ಬುಕ್ಕೊ ವೈಸ್ ಪ್ರೀಸ್ ಆದಿತ್ತೆರ್. ಆರ್ ಆಕ್ಸ್ ಫರ್ಡ್ ವಿಶ್ವವಿದ್ಯಾಲಯ, ಚಿಕಾಗೊ ವಿಶ್ವವಿದ್ಯಾಲಯ ಬುಕ್ಕೊ ವಾರ್ಸಾ ವಿಶ್ವವಿದ್ಯಾಲಯೊಡ್ದ್ ಗೌರವ ಪದವಿಲೆನ್ ಪಡೆಯೆರ್. ಫ್ರಾನ್ಸ್ ಅರೆನ್ ನೈಟ್ ಆಫ್ ದ ಲೀಜನ್ ಆಫ್ ಆನರ್ ಪಂಡ್ದ್ ಅಲಂಕರಿಸಯೆರ್, ಬುಕ್ಕೊ ೧೯೫೨ಡ್ ರಾಯಲ್ ನಾರ್ವೆಜಿಯನ್ ಸೊಸೈಟಿ ಆಫ್ ಸೈನ್ಸ್ ಅಂಡ್ ಲೆಟರ್ಸ್ ಡ್ದ್ ಗನ್ನರ್ಸ್ ಮೆಡಲ್ ನ್ ಪಡೆಯೆರ್. ಅರೆಗ್ ಇಂಟರ್ನ್ಯಾಷನಲ್ ಸೊಸೈಟಿ ಫಾರ್ ದಿ ಹಿಸ್ಟರಿ ಆಫ್ ಮೆಡಿಸಿನ್ ದ ಸದಸ್ಯೆರಾದಿತ್ತೆರ್.

## ರಾಜಕೀಯ ಜೀವನ

### ಸುರುತ ಪಾಲ್ ಬುಕ್ಕೊ ಸ್ಥಳೀಯ ರಾಜಕೀಯ
ಕೋಟ್ ನ ಅಮ್ಮ ತನ್ನ ಮಗೆನ್ ರಾಜಕೀಯೊಗು ಪರಿಚಯ ಮಲ್ತೆರ್, ೧೮೯೧ಡ್ ಲಿಬರಲ್ ಪಾರ್ಟಿದ ರಾಷ್ಟ್ರೀಯ ಸಮ್ಮೇಳನೊಗು ಲೆತೊಂದು ಪೋಯೆರ್, ಅಲ್ಪ ವಿಶ್ವವಿದ್ಯಾಲಯೊಡು ಅಧ್ಯಯನ ಮಲ್ತ್ ದ್ ಪ್ರವೇಶ ಮಲ್ಪೆರೆ ಅನುಮತಿ ಕೊರ್ತೆರ್. ಕೋಟ್ ನ ಸುರುತ ರಾಜಕೀಯ ಕ್ಷೇತ್ರ ನಾರ್ವೆಜಿಯನ್ ವಿದ್ಯಾರ್ಥಿ ಒಕ್ಕೂಟ ಆದಿತ್ತ್ಂಡ್, ಅಲ್ಪ ಆರ್ ನಾರ್ವೆಜಿಯನ್ ಧ್ವಜ ಬುಕ್ಕೊ ನಾರ್ವೆ ಬುಕ್ಕೊ ಸ್ವೀಡನ್ ದೇಶೊಲೆನ ಒಕ್ಕೂಟದ ಬ್ಯಾಡ್ಜ್ ("ಧ್ವಜ ಪ್ರಕರಣ") ದ ವಿರುದ್ಧ ಗಟ್ಟಿಯಾದ್ ವಾದ ಮಲ್ತೆರ್. ೧೮೯೩ಡ್ ಆರ್ ಈ ವೇದಿಕೆನ್ ಬುಡ್ದು, ಒಂಜಿ ಪೊಸ ವಿದ್ಯಾರ್ಥಿ ಸಂಘೊನು ಸಹ-ಸ್ಥಾಪನೆ ಮಲ್ತೆರ್, *ಡೆನ್ ಫ್ರಿಸಿನ್ನೆಡೆ ಸ್ಟೂಡೆಂಟೆನ್ಫೊರಿನಿಂಗನ್*, ಬುಕ್ಕೊ ಕ್ರಿಶ್ಚಿಯಾನಿಯಾಡ್ ಸ್ಥಳೀಯ ಪಕ್ಷದ ಶಾಖೆದ ಮಂಡಳಿ ಸದಸ್ಯೆ ಆಯೆರ್, ದಾಯೆ ಪಂಡ ವಿದ್ಯಾರ್ಥಿ ಸಂಘ ಲಿಬರಲ್ ಪಕ್ಷೊಗು ಸೇರ್ಂಡ್. ಸ್ವೀಡನ್ ಬುಕ್ಕೊ ನಾರ್ವೆ ನಡುಟು ಒಕ್ಕೂಟ ಬ್ಯಾಡ್ಜ್ ಬುಕ್ಕೊ ಒಕ್ಕೂಟೊದ ವಿರುದ್ಧ ಆರ್ ತನ್ನ ಹೋರಾಟೊನು ಮುಂದುವರಿಸಯೆರ್. ೧೯೦೫ಡ್, ನಾರ್ವೆ ಬುಕ್ಕೊ ಸ್ವೀಡನ್ ನಡುಟು ಒಕ್ಕೂಟ ರದ್ದು ಆನಗ, ಅಕುಲು ಒಂಜಿ ಗಣರಾಜ್ಯೊನು ಸ್ಥಾಪನೆ ಮಲ್ಪೆರೆ ಪ್ರಚಾರ ಮಲ್ತೆರ್, ಆಂಡ ೧೯೦೫ಡ್ ನಾರ್ವೆದ ರಾಜಪ್ರಭುತ್ವ ಜನಮತಸಂಗ್ರಹೊಡು ರಾಜಪ್ರಭುತ್ವೊನು ಮುಂದುವರಿಸೊಡುಂದು ನಿರ್ಧರಿಸಯೆರ್.

ತನ್ನ ಹದಿಹರೆಯೊಡು ಅತ್ತಂದೆ ಮಲ್ಲ ವಯಸ್ಸುಡು ಕ್ರಿಶ್ಚಿಯನ್ ಧರ್ಮನ್ ಏಪಲಾ ಆಚರಣೆ ಮಲ್ತ್ ಜಿಂಡಲಾ, "ಮಹಾನ್ ಧರ್ಮೊಲೆಡ್ದ್" ಸ್ಫೂರ್ತಿ ಪಡೆಯಿನಂಚಿನ ಮಾನವ ಪರಿಪೂರ್ಣತೆದ ನಂಬಿಕೆಗ್ ಆರ್ ಮಸ್ತ್ ಗೌರವೊನು ಪಡೆಯೆರ್. ಬುಕ್ಕೊ ಆರ್ ಕಾರ್ಮಿಕ ಚಳುವಳಿ ಬುಕ್ಕೊ ಕಾರ್ಮಿಕ ವರ್ಗೊಲೆನೊಟ್ಟುಗು ಒಗ್ಗಟ್ಟ್ ನ್ ಅನುಭವಿಸೆರೆ ಸುರು ಮಲ್ತೆರ್, ಉಂದು ಆರ್ನ ಅಭಿಪ್ರಾಯೊಲೆನ್ ರಾಜಕೀಯ ಮೂಲಭೂತೀಕರಣೊಗು ಕಾರಣವಾತ್ಂಡ್: ೧೯೦೦ಡ್ದ್ ಆರ್ ನಾರ್ವೆಜಿಯನ್ ಲೇಬರ್ ಪಾರ್ಟಿಗ್ ಮತ ಚಲಾಯಿಸಯೆರ್, ಬುಕ್ಕೊ ಅಯಿಡ್ದ್ ನಾಲ್ ವರ್ಸೊಗು ದುಂಬು, ಆರ್ ತನ್ನನ್ ತಾನ್ ಒರಿ ಸಮಾಜವಾದಿ ಪಂಡ್ದ್ ಪರಿಗಣಿಸೆರೆ ಸುರು ಮಲ್ತೆರ್. ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಜೀವನ ಮಲ್ಪುನಗ, ಆರ್ ಒಂಜಿ ರೀತಿದ ಐತಿಹಾಸಿಕ ಭೌತವಾದೊನು ಅಭಿವೃದ್ಧಿ ಮಲ್ತೆರ್, ಉಂದು ಐತಿಹಾಸಿಕ ವಿದ್ವತ್ ಬುಕ್ಕೊ ರಾಜಕೀಯ ದೃಷ್ಟಿಕೋನೊಲೆನ ಸಮ್ಮಿಳನೊಗು ಕಾರಣವಾತ್ಂಡ್. ಲಿಬರಲ್ ಪಾರ್ಟಿನ್ ನಾರ್ವೆಜಿಯನ್ ಇತಿಹಾಸೊಡು ಒಂಜಿ ಪ್ರಮುಖ ಏಜೆಂಟ್ ಆದ್ ತೂಯೆರ್, ದಾಯೆ ಪಂಡ ಅವು ರೈತೆರೆನ ಹಕ್ಕುಲೆನ್ ಸ್ಪಷ್ಟಪಡಿಸಾಯಿನವು, ಆಂಡ ಇತ್ತೆ ಆರ್ ರಾಜಕೀಯ ಜೀವನೊಡು ಸೇರ್ಪಾವೊಡಾಪುನ ಮುಂದಿನ ವರ್ಗೊ ಆದ್ ಕಾರ್ಮಿಕ ವರ್ಗೊನು ತೂಯೆರ್, ಬುಕ್ಕೊ ವಿಶೇಷವಾದ್ ಲೇಬರ್ ಪಾರ್ಟಿದ ಮೂಲಕ. ಲಿಬರಲ್ ಪಾರ್ಟಿಡ್ ಕೊಟ್ಟ್ ನ ಸಮಯೊಡು, ಆರ್ ಅಯಿತ ಕೆಲವು ಮೂಲಭೂತವಾದಿ ಸದಸ್ಯೆರೆನೊಟ್ಟುಗು ಸಹಕಾರ ಕೊರ್ತೆರ್, ನನೊಂಜಿ ಸರ್ತಿ ಜೆಲ್ಸೆನ್ ಸೇರ್ದ್ ಲೇಬರ್ ಪಾರ್ಟಿಗ್ ಸೇರ್ದೆರ್. ಅಮೇರಿಕ ಸಂಯುಕ್ತ ಸಂಸ್ಥಾನೊಡ್ದ್ ಪಿರ ಬನ್ನಗ ಲೇಬರ್ ಪಾರ್ಟಿಗ್ ಸೇರ್ದೆರ್ ಬುಕ್ಕೊ ೧೯೦೯ಡ್ ಬೆರುಮ್ ಗ್ ಪೋಯೆರ್. ಆರ್ ತನ್ನ ಕುಟುಂಬೊದೊಟ್ಟುಗು ಸ್ಟಾಬೆಕ್ ಡ್ ಜೀವನ ಮಲ್ತೊಂದಿತ್ತೆರ್, ಆಂಡ ೧೯೧೦ಡ್ ಆರ್ ಲೈಸೆಕಿರ್ಚೆನ್ ಡ್ ಒಂಜಿ ಇಲ್ಲ್ ನ್ ಕಮಿಷನ್ ಮಲ್ತೆರ್. ವಾಸ್ತುಶಿಲ್ಪಿ ಆರ್ನ್ಸ್ಟೀನ್ ಆರ್ನೆಬರ್ಗ್ ವಿನ್ಯಾಸ ಮಲ್ತಿನ ಈ ಇಲ್ಲ್ ಗ್ "ಕರಿಸ್ತುವಾ" ಪಂಡ್ದ್ ಪುದರ್ ದೀಯೆರ್. ವಿಶ್ವವಿದ್ಯಾಲಯ ಅರೆಗ್ ಒವ್ವೆ ಒಂಜಿ ಕಚೇರಿನ್ ಕೊರ್ಜಿ, ಅಂಚಾದ್ ಅರೆಗ್ ಇಲ್ಲಡ್ ಸಂಶೋಧನೆ ಮಲ್ಪೊಡಾಂಡ್.
ಕೋಟ್ 1916–1919, 1928–1931 ಬುಕ್ಕೊ 1931–1934 ಡ್ದ್ ಬೆರುಂ ಪುರಸಭೆ (ನಾರ್ವೆ) ದ ಪುರಸಭೆದ ಸದಸ್ಯೆರಾದ್ ಸೇವೆ ಸಲ್ಲಿಸಯೆರ್. 1952ಡ್ ಬೆರುಮ್ ಲೇಬರ್ ಪಾರ್ಟಿದ 50 ವರ್ಷದ ಇತಿಹಾಸೊನು ಬರೆಯೆರ್< 2015.

### ವಿದೇಶಾಂಗ ವ್ಯವಹಾರೊದ ರಾಜಕಾರಣಿ

ಅಂತರರಾಷ್ಟ್ರೀಯ ಮಟ್ಟೊಡು, ಕೋಟ್ ಸಾರ್ವಜನಿಕ ಅಂತರರಾಷ್ಟ್ರೀಯ ಕಾನೂನುನ್ ನಿರ್ವಹಿಸವುನ ಸಂಸ್ಥೆಲೆನ್ ಬೆಂಬಲಿಸೆರೆ ಪ್ರಯತ್ನ ಮಲ್ತೆರ್. ೧೯೨೩ಡ್ ಪೂರ್ವ ಗ್ರೀನ್ಲ್ಯಾಂಡ್ ದ ವಸಾಹತುದ ಬಗ್ಗೆ ಡೆನ್ಮಾರ್ಕ್ ಬುಕ್ಕೊ ನಾರ್ವೆ ನಡುಟು ಮಧ್ಯಸ್ಥಿಕೆಡ್ ಪಾಲ್ ಪಡೆಯೆರ್. ಡೆನ್ಮಾರ್ಕ್ ಸಾರ್ವಭೌಮತ್ವೊನು ಒತ್ತಾಯ ಮಲ್ತ್ಂಡ್. ಕೋಟ್ ಕೊಡುಗೆ ಕೊರ್ನ *ನಾರ್ಡ್ಮನ್ಸ್-ವೊರ್ಬುಂಡೆಸ್ ಟಿಡ್ಸ್ಕ್ರಿಫ್ಟ್* ನ್ ಸಂಪಾದನೆ ಮಲ್ತಿನ ಕನ್ಸರ್ವೇಟಿವ್ ರಾಜಕಾರಣಿ **ಸಿ. ಜೆ. ಕೋಟ್ ಹ್ಯಾಂಬ್ರೊನೊಟ್ಟುಗು ಸೇರ್ದೆರ್''. ಈ ಮಾತುಕತೆಲು ಈ ಪ್ರದೇಶೊಡು ನಾರ್ವೆದ ವ್ಯಾಪಾರದ ಹಕ್ಕುಲೆನ ಬಗ್ಗೆ ಒಂಜಿ ಒಪ್ಪಂದೊಗು ಕಾರಣವಾತ್ಂಡ್, ಆಂಡ ಪೂರ್ವ ಗ್ರೀನ್ ಲ್ಯಾಂಡ್ ದ ಮಿತ್ತ್ ಸಾರ್ವಭೌಮತ್ವದ ಪ್ರಶ್ನೆ ಪರಿಹಾರ ಆಯಿಜಿ. ೧೯೩೧ಡ್, ಅಪಗದ ಸೆಂಟರ್ ಪಾರ್ಟಿ (ನಾರ್ವೆ) ಕೊಲ್ಸ್ಟಾಡ್ ನ ಕ್ಯಾಬಿನೆಟ್ ಸರ್ಕಾರೊದ ಒಳ್ ಬುಕ್ಕೊ ಪಿದಯಿದ ಪಡೆಲು "ಎರಿಕ್ ದಿ ರೆಡ್ಸ್ ಲ್ಯಾಂಡ್" ನ್ ತನ್ನ ಕೈತಲ್ ಮಲ್ತೆರ್.

ಕೋಟ್ ೧೯೩೦ಡ್ ಲೇಬರ್ ಪಾರ್ಟಿಗ್ ಒರಿ ಪ್ರಮುಖ ಅಂತರರಾಷ್ಟ್ರೀಯ ರಾಜಕಾರಣಿ ಆಯೆರ್. ಲೇಬರ್ ಪಾರ್ಟಿ ಸರ್ಕಾರ ರಚನೆ ಮಲ್ತ್ ಂಡ ಲೇಬರ್ ಪಾರ್ಟಿಡ್ ಒರಿ ಸಂಭಾವ್ಯ ವಿದೇಶಾಂಗ ಸಚಿವೆರ್ (ನಾರ್ವೆ) ಪಂಡ್ದ್ ಆರ್ ತನ್ನನ್ ತಾನ್ ಗುರುತಿಸಯೆರ್. ಸಹ ಇತಿಹಾಸಕಾರೆ ಬುಕ್ಕೊ ವಿದೇಶಾಂಗ ಸಚಿವೆರ್ **ಎಡ್ವರ್ಡ್ ಬುಲ್ ಸೀನಿಯರ್''' ತೀರ್ ಪೋಯೆರ್, ಅಂಚಾದ್ ಕೋಟ್ ನ್ "ವಿದೇಶಾಂಗ ಸಚಿವೆರ್-ನಿಯೋಜಿತ" ಆದ್ ನೇಮಕ ಮಲ್ತೆರ್ ದಾಯೆ ಪಂಡ 1928ಡ್ ಆರ್ ಇಂಚ ಮಲ್ತೆರ್. ಲೇಬರ್ ಪಾರ್ಟಿ 1933 ನಾರ್ವೆದ ಸಂಸದೀಯ ಚುನಾವಣೆಡ್ ಎಡ್ಡೆ ಮಲ್ತ್ಂಡ್, ಅಯಿಟ್ ಅಕುಲು ಕಚೇರಿಗ್ ಅರ್ಹರಾಯೆರ್. ಮಾರ್ಚ್ 20, 1935ಡ್ ಒಂಜಿ ಲೇಬರ್ ಸರ್ಕಾರ ರಚನೆ ಆಂಡ್. ಕೋಟ್ ಜೋಹಾನ್ ನ್ಯಗಾರ್ಡ್ ಓಲ್ಡ್ಸ್ ಒಲ್ಡ್ಸ್ ಕ್ಯಾಬಿನಾರ್ಡ್ ಡ್ ವಿದೇಶಾಂಗ ವ್ಯವಹಾರೊಲೆನ ಸಚಿವೆರ್ ಆಯೆರ್. ಸಚಿವೆ ಆದ್ ಕೋಟ್ ನ ಸುರುತ ಕೆಲಸೊಲೆಡ್ ಒಂಜಿ ಲೇಬರ್ ಪಾರ್ಟಿನ್ ಲೀಗ್ ಆಫ್ ನೇಷನ್ಸ್ ಡ್ದ್ ನಾರ್ವೆನ್ ಪಿರ ದೆಪ್ಪೆರೆ ಬಲ್ಲಿ ಪಂದ್ ಮನವರಿಕೆ ಮಲ್ಪುನವು, ದಾಯೆ ಪಂಡ ಪಾರ್ಟಿ 1934ಡ್ ಘೋಷಣೆ ಮಲ್ತ್ಂಡ್. ವಿದೇಶಿ ನೀತಿ ವಿಷಯೊಲೆಡ್, ಕೋಟೆ ಬುಕ್ಕೊ ನ್ಯಗಾರ್ಡ್ಸ್ವಾಲ್ಡ್ ಸಾಮಾನ್ಯವಾದ್ ಬೇತೆ ಸಚಿವೆರೆನ್ ಸಲಹೆ ಮಲ್ಪಂದೆ ನಿರ್ಧಾರೊಲೆನ್ ದೆತೊನುವೆರ್, ಮಲ್ತಿನ ನಿರ್ಧಾರೊಲೆನ್ ಕ್ಯಾಬಿನೆಟ್ ದ ಉಳಿಕೆದಕ್ಲೆಗ್ ತೆರಿಪಾವೆರ್.